 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ረኣይን ሰማዕን ስኢኑ ብኮሮናቫይረስ ዝሞተ ፍሉጥ ጋዜጠኛ 29 መጋቢት 2020 ምንጪ ስእሊ, Zororo Makamba ብኮሮናቫይረስ ድሕሪ ምልካፉ ሰኣን ረኣይን ሰማዕን ንበይኑ ህይወቱ ዝሓለፈ መንእሰይ ጋዜጠኛ ዚምባብወ ኣማውትኡ ንስርዓት ሓለዋ ጥዕና ናይታ ሃገር እዩ ኣቃሊዑ ተባሂሉ ዞሮ ማካምባ ወዲ 30 ዓመት እዩ ነይሩ ሓዉ ንሓደ ብውልቀ ዝውነን ጋዜጣ ከምዝተዛረቦ ንበይኑ ክጸንሕ ምስተገብረ ሰኣን ረኣይን ሰማዕን ንበይኑ ኣብ ፍርሕን ጭንቅን ከምዝነበረ ተዛሪቡ እዚ ኣንባብን ኣቕራብን ዜና ብኮሮናቫይረስ ምስተለኸፈ ኣብ ርእሰ ከተማ ዚምባብወ ሃራሬ ዝርከብ ሆስፒታል ዊልኪንስ እዩ ተወሲዱ ንበይኑ ድማ ተዓጽዩ ንቤተሰቡ ብቴሌፎን ብዛዕባ ኩነታቱ ምስተዛረበ ድሕሪ ሒደት ደቓይቕ ብህይወት ኣይተረኽበን ንበይኑ ካብ ዝዕጾ ሰለስተ መዓልቱ ጥራሕ እዩ ገይሩ ምንጪ ስእሊ, State of the Nation መግለጺ ስእሊ, ኣብ ሃገራዊ ቴሌቪዥን ዘቕርቦ መደብ ርእይቶ እንትህብ ስቴት ኦፍ ዘኔሽን ኣብ ዝብል መደቡ ብዘቕርቦም ፖለቲካውን ማሕበራውን ትንታነታት እዩ ዝፍለጥ ናይ ዚምባብዌ ፈላማይ በቲ ቫይረስ ህይወቱ ዝሰኣነ ሰብ ድማ ኮይኑ ኣብ ልዕሊ ህዝቢ ዚምባብወ ድማ ከቢድ ስንባደ ኣስዒቡ ማካምባ ወዲ ርኹባት እዩ ኣብታ ዓዲ ድማ ህቡብ ጋዜጠና እዩ እዚ ኩሉ ግን ንህይወቱ ኣየትረፈሉን ባሊህ ዝብሎውን ኣይረኸበን ብህይወት ክተርፍ ምኸኣለ ዓብዪ ሓው ንማካምባ እዚ መንግስቲ ዝረብሕ ምድላዋት ኣይገበረን ክብል ንደይሊ ኒውስ ዝባሃል ጋዜጣ ተዛሪቡ ሓው ረአዪን ሰማዕን ስኢኑ ተዓጽዩ ሰኣን ግቡእ ክንክን ከምዝሞተ እዩ ዝኣምን ሚኒስትር ሓለዋ ጥዕና እታ ሃገር ግን እቲ ጋዜጠኛ ቅድሚ ሕዚ ብዝነበሮ ሕዱር ጸገም ጥዕና ንሞት ከምዝተሳጠሐ እዩ ዝገልጽ ኮሮናቫይረስ ብስጋዊ ርክብ ይመሓላለፍዶ? 